OpenLLM-France/wikimedia huggingface dataset:
# Duderstadt

Duderstadt Alemaniako udalerria da. Saxonia Beherea estatuan dago, [] barrutian. 2014an biztanle zituen kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q498596
* Multimedia: Duderstadt / Q498596
# Dudgeonea

Dudgeonea Dudgeoneidae familiako tximeleta genero bat da. Bere espezie tipoa Dudgeonea leucosticta da.

## Espezieak

| Espeziea | Egoera |
| Dudgeonea actenias | daturik gabe |
| Dudgeonea actinias | daturik gabe |
| Dudgeonea leucosticta | daturik gabe |
| Dudgeonea locuples | daturik gabe |
| Dudgeonea lychnocycla | daturik gabe |
| Dudgeonea lychnocyla | daturik gabe |
| Dudgeonea malagassa | daturik gabe |
| Dudgeonea nummata | daturik gabe |
| Dudgeonea polyastra | daturik gabe |

## Kanpo estekak

* Datuak: Q1306450
* Multimedia: Lepidoptera / Q1306450
* Espezieak: Dudgeonea
# Dudeldorf

Dudeldorf Alemaniako udalerria da. Renania-Palatinatua estatuan kokatuta dago, [[Eifel Bitburg-Prüm barrutia|Eifel Bitburg-Prüm]] barrutian. 2014an 1.107 biztanle zituen 11,01 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q544185
* Multimedia: Dudeldorf / Q544185
# Ellabella

Ellabella Copromorphidae familiako tximeleta genero bat da. Bere espezie tipoa Ellabella editha da.

## Espezieak

| Espeziea | Egoera |
| Ellabella bayensis | daturik gabe |
| Ellabella chalazombra | daturik gabe |
| Ellabella editha | daturik gabe |
| Ellabella johnstoni | daturik gabe |
| Ellabella melanoclista | daturik gabe |

## Kanpo estekak

* Datuak: Q13911327
* Espezieak: Ellabella
# Elland Road

Elland Road, Ingalaterrako Leeds hirian dagoen futbol estadio bat da. Leeds United Football Club futbol taldearen egoitza eta jokalekua da.
1897an eraiki zen eta gaur egun 37.890 ikusleentzako edukiera du.
* Datuak: Q619505
* Multimedia: Elland Road Stadium / Q619505
# Ellakuri udal estadioa

Ellakuri udal estadioa Laudioko kirol leku erabilanitza da. Gaur egun batez ere Laudio Kirol Klubak erabiltzen du partidak jokatzeko.

## Historia

3.000 lagunentzako tokia duen estadioa lehendabizikoz 1978an erabili zuten San Roke lehiaketaren finalaurreko batean. Hala ere, ofizialki 1980an inauguratu zuten Osasuna eta Alavés arteko partida batekin. Lehen herriko talde guztiek Altzarraten jokatzen bazuten ere, egun Laudio Kirol Klubak baino ez du erabiltzen estadio hau. Bere harrobiak San Martingo zelaiak erabiltzen baititu eta Salleko Lagunak Kirol Klubak San Juan Bautista zelaia.
Azken zaharberritze egin zutenean, atletismo pista kokatu zuten, izan ere, urtero ospatzen duten Laudioko Nazioarteko Krosa bertan amaitzen da.

## Kanpo estekak

* Datuak: Q8845318
# Ellaville (Georgia)

Ellaville Georgiako estatuko hiri bat da. Coweta konderrian kokatua dago. 2010ean 1.812 biztanle zituen, 8,19 kilometro koadrotan banatuta.

## Ikus, gainera

* Coweta konderria

## Kanpo estekak

* Datuak: Q2404846
* Multimedia: Ellaville, Georgia / Q2404846
# Elladan

Elladan Tolkienen legendarium ospetsuko pertsonaia bat da. Idazle honen lanik ezagunena den Eraztunen Jaunan agertzen da. Peredhil edo Elfo erdi bat da, Elrond eta Celebrianen semea, Elrosen iloba, eta, beraz, Galadriel eta Celebornen biloba. Elrohirren anaia bikia eta Arwenen neba zen. Bere izenak Elfo-Gizakia, edo, hobe esanda, Elfo-Dunadan (Edain) esan nahi du.
Eguzkiaren Hirugarren Aroko 130. urtean jaio zen.
Bere familiarekin Rivendelen bizi zen gerlari trebe bat zen. Orko talde batek bere ama Celebrian bahitu zuenean bere anaia Elrohir eta bera izan ziren salbatu zutenak, Celebrianek, ordutik, bizitzeko gogoa galdu zuelarik, Portu Grisetarantz abiatuz, bere hiru seme-alabak eta bere senarra Erdialdeko Lurraldean utziz.
Iparraldeko Mendirakoien lagun eta burkidea, bere anaiarekin batera Arnorren hondakinak Etsaiagandik babesten lagundu zuen Iparraldeko Erresuma erori ondoren.
Eraztunaren Gerran, Elladan eta bere anaia Elrohir Konpainia Grisean doaz; bi anaiek Aragorni lagundu zioten azken guduetan (Pelennorreko Zelaietako gudua barne) Gerran, Legolasekin batera, elfoen ordezkari gutxietakoak izan zirelarik, liburuek argitzen ez duten arren, Tolkienen beste istorio batzuen bidez Sauronek Thranduil erresuma edo Lothlorien bezalako beste elfotar lurralde batzuk eraso zituela ezagutzen bait da.
Bere anaiak, arrebak, aitak eta osabak bezala, hilezkortasuna eta hilkortasunaren artean aukera zezakeen, bere aitarekin batera Eguzkiaren Hirugarren Aroaren amaieran Valinorrera joango zen ala ez erabakiz. Bere aita abiatu ondoren ere, oraindik denbora batez bere anaiarekin Erdialdeko Lurraldean geratu zela adierazten da, eta Portu Grisetara bidaiatzen du Celebornekin Eguzkiaren Laugarren Aroaren hasieran.
# Ellaline Terriss

Mary Ellaline Terriss (Port Stanley, Falklandak, 1871ko apirilaren 13a - Londres, Ingalaterra, 1971ko ekainaren 16a), Mary Ellaline Lewin jaiotza-izenez eta Ellaline Terriss izenez ezaguna, britainiar aktorea eta abeslaria izan zen. Eduardotar komedia musikaletan antzezteagatik ezaguna zen. 1893an Seymour Hicks aktorea eta ekoizlearekin ezkondu zen.
Terriss dozena bat britainiar film baino gehiagotan agertu zen, gehienbat senarra aktore, idazle edo zuzendari-lanak egin zituen filmetan, hain zuzen. Besteak beste, zinema mutuko film hauetan antzeztu zuen: Scrooge (1913), David Garrick (1913), Flame of Passion (1915), A Woman of the World (1916), Masks and Faces (1918), Always Tell Your Wife (1923), Land of Hope and Glory (1927) eta Blighty (1927).
Ondoren, zinema mututik soinudun zinemara aldatu zen eta ondorengo filmetan antzeztu zuen: Atlantic (1929), A Man of Mayfair (1931), Glamour (1931), The Iron Duke (1934), Royal Cavalcade (1935) and The Four Just Men (1939).

## Kanpo estekak

* Datuak: Q3723470
* Multimedia: Ellaline Terriss / Q3723470
# Elland

Elland, Ingalaterrako iparraldean dagoen udalerri bat da, Mendebaldeko Yorkshire konderrian.
2011n 11.676 biztanle zituen.
* Datuak: Q2265847
* Multimedia: Elland / Q2265847
# Desmopoda

Desmopoda Sesiidae familiako tximeleta genero bat da. Bere espezie tipoa Desmopoda bombiformis da.

## Espezieak

| Espeziea | Irudia | Egoera |
| Desmopoda bombiformis | | daturik gabe |

## Kanpo estekak

* Datuak: Q2135720
# Desmond Llewelyn

Desmond Wilkinson Llewelyn (1914ko irailaren 12, Newport, Gales – 1999ko abenduaren 19a, Firle, Ekialdeko Sussex, Ingalaterra) galestar aktore bat izan zen.
Cleopatra (1963) eta Chitty Chitty Bang Bang (1968) filmetan antzeztu izan zuen, halere eta inongo zalantzarik gabe mundu mailan nagusiki James Bond edo 007 ingeles espioiaren filmetan MI6 inteligentzia agentziako laborategiko arduraduna zen Q edo Boothroyd maiorra agentearen papera antzezteagatik ospetsua izan zen.

## James Bondi buruzko filma saila

Q agenteak filma guztietan Jamers Bondi bere asmakuntza berri, bitxi eta hilgarriak azaldu eta eurei buruzko hitzaldi edo hiztasperturen bat eman ohi ziolarik, sarritan Bondek interes falta agertu edo ez entzunarena egiten zuelarik.
Bonden filma saileko lehenbiziko bere agerpena 1963ko From Russia With Love filman izan zen, artan Sean Connery eskoziar aktorearekin batera agertu zelarik. Filma hartatik aurrera eta 1999ko The World Is Not Enough filmararte sail guztiko filmetan antzeztu zuen, salbuespen bakarra antzeztu ez zuen 1973ko Live and Let Die filma izan zen, honela Bonden filma saileko aktorerik beterano eta iraunkorrena bilakatu zelarik.

## Heriotza

Auto istripuz hil zen, Ingalaterrako Ekialdeko Sussex konderriko Firle udalerrian, bera gidari zihoan Renault Mégane autoa beste gidari baten Fiat Bravo bat jo eta txikitu zuenean.

## Iruditegia

* Desmond Llewelyn aktorea 1992an.

## Filmografia
### Filma nabarmenenak

* From Russia With Love (1963), Boothroyd maiorra / Q
* Cleopatra (1963), senatari gisa
* Goldfinger (1964), Boothroyd maiorra / Q
* Thunderball (1965), Boothroyd maiorra / Q
* You Only Live Twice (1967), Boothroyd maiorra / Q
* Chitty Chitty Bang Bang (1968), Coggins
* On Her Majesty's Secret Service (1969), Boothroyd maiorra / Q
* Diamonds Are Forever (1971), Boothroyd maiorra / Q
* Follyfoot (1971-1973ko telesaila), kolonela
* The Man with the Golden Gun (1974), Boothroyd maiorra / Q
* The Spy Who Loved Me (1977), Boothroyd maiorra / Q
* Moonraker (1979), Boothroyd maiorra / Q
* For Your Eyes Only (1981), Boothroyd maiorra / Q
* Octopussy (1983), Boothroyd maiorra / Q
* A View to a Kill (1985), Boothroyd maiorra / Q
* The Living Daylights (1987), Boothroyd maiorra / Q
* Licence to Kill (1989), Boothroyd maiorra / Q
* GoldenEye (1995), Boothroyd maiorra / Q
* Tomorrow Never Dies (1997), Boothroyd maiorra / Q
* The World Is Not Enough (1999), Boothroyd maiorra / Q

## Kanpo loturak

* Desmond Llewelyn aktorearen IMDBko fitxa irakurgai (Ingelesez)
* Desmond Llewelyn aktorearen jarraitzaile eta zaletuen webgunea (Ingelesez)
* Datuak: Q29092
* Multimedia: Desmond Llewelyn / Q29092
# Desmond N'Ze

Desmond N'Ze Kouassi (1989ko apirilaren 17a - ) Italiako futbolaria da.
Hainbat futbol taldetan jokatu du, esaterako FC Gifu.

## Kanpo loturak

* (Japonieraz) J.League Data Site
* Datuak: Q2913467
# Desmond gaztelua

Desmond gaztelua (ingelesez Desmond Castle, irlanderaz Caisleán Deasmhumhan) Kinsaleko dorretxe bat da.
Desmondeko 9. kondea zen Maurice FitzGeraldek eraiki zuen Kinsaleko aduana izateko helburuaz. 1641 artean aduana etxea izan zen baina urte hartan aduana berri bat eraiki eta Desmond gaztelua presondegi bihurtu zen. Itsasontzietan harrapaturiko presoak sartu zituzten bertan, batez ere frantziarrak eta espainiarrak, eta horregatik herritarrek "French House" (etxe frantsesa) ezizena eman zioten gazteluari.
1747an su hartu zuen eta barnean zeuden 54 presoak hil egin ziren. 1791ean Kinsaleko udalak eskuratu zuen eta gartzela izaten jarraitu zuen. 1990an berriztu eta ateak ireki zituen publikoarentzat. 1997an International Museum of Wine (Ardoaren nazioarteko museoa) ireki zuten bertan.

## Kanpo estekak

* Datuak: Q3752910
* Multimedia: Desmond Castle, Kinsale / Q3752910
# Desmondeko matxinadak

Desmondeko matxinadak (ingelesez Desmond Rebellions) 1569-1573 eta 1579-1583 artean Irlandako Munster probintzian zegoen Desmond erresuman jazotako bi matxinada izan ziren. Berez, ingelesezko Desmond izendapena jatorrizko irlanderazko Deasmumhain hitzetik eratorria da, eta "Munsterreko Hegoaldea" esan nahi du.
Mantxinaden antolatzaile nagusiak Desmondeko Fitzgerald familia anglo-irlandarra eta bere aliatuak izan ziren, Ormodeko Butlers familia anglo-irlandarra eta Elisabetar ingeles gobernuaren aurka matxinatu ziren. Interes politikoez gain, garaiko Aitasantuaren eskusartzea ere egon zenez, erlijioaren faktoreak ere garrantzia bereganatu zuen, katoliko eta protestanteen arteko gatazka ere bilakatuz.
Mantxinadak menderatuak izan ziren, Desmodeko FitzGeraldarrak garaituak eta euren iraganeko boterea guztiz ezabatua, ondorioz Ingalaterrako Erresumak Munster probintzia bereganatu eta kolonizatu zuen.

## Kanpo estekak

* Datuak: Q1200808
# Desmond erresuma

Desmond erresuma (irlanderaz: Deasmhumhain, "Hego Munster") Irlanda gaelikoaren hego-mendebaldeko erresuma historiko bat izan zen. 1118an, Tadhg Mac Cárthaigh, Munsterko erregeak sortua, Glanmireko Itunaren bidez Munsterko erresuma Desmond eta Thomond erresumetan banatu zenean. 1118–1596 artean existitu zen.
Gaur egungo Cork konderria eta Kerry konderriaren zatirik handiena barne hartzen zuen.
Desmond erresuma Mac Cárthaigh klanak (MacCarthy) gobernatu zuen. Hainbat klanen lurraldeak barne hartzen zituen, tartean Ó Súilleabháin eta Ó Donnabháin klanenak.

## Kanpo estekak

* Datuak: Q904346
# Desmond Morris

Desmond John Morris (Purton, Wiltshire, Ingalaterra, 1928ko urtarrilaren 24a - ) zoologo eta etologo ingelesa da. Ramona Baulch historialariarekin ezkondua dago, eta hainbat liburu elkarrekin idatzi dituzte.
1960an ITV telebista independienteko saio bateko aurkezle gisa egin zen ezagun. Saioak Zoo Time izena zuen. Bere ikasketak animalien portaerari buruzkoak dira eta, hortik abiatuta, gisa portaerari buruzkoak. Giza portaera ikuspegi zoologiko batetik azaltzen du, azalpen soziologiko, psikologiko eta arkeologikoak alde batera utzita. Hortik abiatuta hainbat liburu idatzi ditu eta telebista saio ugari produzitu. Hala ere ikuspegi zoologiko honek eztabaida sutsua sortu du.
Bere libururik ezagunena The Naked Ape da, Tximino biluzia, 1967an idatzia. Animalia kontratuan ekologiari buruz hitz egiten du. Giza zoologikoa liburuan gizakia eta hiri-portaera aztertzen ditu.
Feminismoari buruz ere Emakumea biluzik idatzi du. Bertan hainbat kulturetan emakumea estaltzeko dagoen joera aztertzen du.
Artista gisa surrealismoan egin ditu ekarpenak.
* Datuak: Q311132
* Multimedia: Desmond Morris / Q311132
# El antídoto

El antídoto Francisco Ibáñez kataluniar komikigilearen pertsonaiarik ezagunenak diren Mortadelo eta Filemonen abentura bat da.

## Istorioa

Superrak Bacterio profesorearen asmakizun bat probatu du buruko mina kentzeko, baina asmakizunak gaizki funtzionatu du eta Superraren burua zerri buru bihurtu da. Superra normaltasunera itzuliko duen antidotoa egiteko Bacterio profesoreak hierbajus apestosus repelentus izeneko landarearen hosto bat behar du. Landare hau soilik Bestiolandia Errepublikan hazten da, handik sekula inork itzultzerik lortu ez duen herrialde bat. Mortadelok eta Filemonek hara joan beharko dute, landarea lortu, eta bizirik itzuli. Horretarako, Bacterio profesorearen asmakizun baten laguntza izango dute, "mimetizagailu kamaleonikoa", zeinek, erabiltzen duen pertsona, une batez, hurbilen duen objektuan bihurtzen laguntzen duena. Mortadeloren mozorroekin eta mimetizagailuarekin arretarik piztu gabe pasatzen saiatuko dira. Hau da agente bikote honen abenturarik gomendagarrienetako bat.

## Beste medio batzuetan

Komiki hau osorik egokitu da pertsonaiei buruzko telesailaren atal batean, baina En busca del antídoto izenburuarekin.

## Kanpo estekak

* Datuak: Q11681352
# El anónimo... ¡vaya papelón!

El anónimo... ¡vaya papelón! (euskaraz: «Anonimoa... A ze iskanbila!») 1990ean Alfonso Arandiak zuzendutako filma da, Euskal Irrati Telebistak ekoiztua. Donostian eta Getarian grabatu zuten.

## Argumentua

Oharra: Atal honek istorio osoa edo amaiera argitzen du.
Jon arkitekturako ikaslea da eta karrera bukatzeko irakasgai bat falta zaio, baina ez du azterketa gaindituko eta errekuperatzeko aukera gabe geratuko da. Bere bizilagun Charly, Juanjo eta Pellorekin hitz egin eta izenik gabeko gutun bat idatziko diote irakasleari, baina gutuna bidali ondoren, azterketako emaitzen papera bertan dagoela ohartzen dira eta horrenbestez nabarmen agertuko dela nork bidali duen anonimoa.

## Aktoreak

* Miguel Molina: Charly
* Jorge de Juan: Josu
* Martxelo Rubio: Juanjo
* Carlos Zabala: Peio
* Nuria Gallardo: Yoli
* Maite Díaz: Pili
* Rosa Maria Sardà: Manoli
* Álex Angulo: Evaristo
* Nacho Martínez: Don Manuel
* Patxi Biskert: Mafioso
* Ramón Barea: Perales
* José Ramón Soroiz: Peralesen laguntzailea
* Alejandra Grepi: Charo
* Mikel Erentxun: Fernando
* Mikel Garmendia: irakaslea
* Maiken Beitia: agentziako neska
* Elena Irureta: idazkaria
* Carmen Pardo: neska
* Yolanda Ortiz de Urbina: Polizia 1
* Oms Yeli: Polizia 2
* Purificación Zabaleta: Doña Alfonsina
* Iñaki Regil: Arlote 1
* José María Escobar: Arlote 2
* Fernando Agirre: mutil

## Erreferentziak

* ↑ «San Sebastián, dos décadas atrás» Diario Vasco 2009-11-1.
* ↑ Euskadiko Filmategia. El anónimo...¡Vaya papelón!. .

## Kanpo estekak

* Datuak: Q21088952
# El asombroso mundo de Borjamari y Pocholo

El asombroso mundo de Borjamari y Pocholo (euskaraz Borjamari eta Pocholoren mundu harrigarria) 2004ko Juan Cavestany eta Enrique López Lavigne espainiar zinema zuzendariek zuzendu eta Santiago Segurarekin batera idatzi zuten komedia film bat da. Santiago Segura Silva eta Javier Gutiérrez Álvarez aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
1980ko hamarkadako gauetan, Borjamari eta Pocholo (Santiago Segura eta Javier Gutiérrez) madrildar anai txolin eta gazteak Aguacates diskotekan nahieran ibiltzen dira. "Neskatoei" txantxa "alprojak" egiten adituak, beren lotsagabekeriaz diskotekako jaun eta jabeak dira.
Hogei urte beranduago, denak berdin dirau. Nahiz eta orain, bi anaiak modaz pasatutxoak egon eta Aguacates diskotekan nahiz mundu berrian jada inor ez diren, baina bi anaiak 1980ko hamarkadan bizi balira bezala eta jada berrogei urte inguru izan, oraindik nerabe balira bezala beren txantxekin jarraitzen dute. Orduan, nerabetzaroan beren txantxen jomugetako bat izan zen Pelayo (Guillermo Toledo) lehengusua agertuko da: orain eskiatzaile modernoa, gonazalea eta ospetsua bilakatua. Denborak ez du bere mendeku nahia hozterik lortu, eta Borjamari eta Pocholoren ankerkeriez mendakatu asmoz, Mecano taldea berrelkartu eta kontzertu bat ematera doala iragarriko die. Borjamari eta Pocholok amua irentsi eta "neska izatetik emakume izaterako" prozesuan dagoen Paloma (Pilar Castro) izeneko neska erromantiko eta emozionalki konplexuarekin batera kontzertura bertaratzeko abenturari ekingo diote. Palomak bere aitatxoren autoaren giltzak ditu, bai eta Borjamari eta Pocholoren zorionarenak ere.

## Aktoreak

* Santiago Segura: Borjamari
* Javier Gutiérrez: Pocholo
* Pilar Castro: Paloma
* Guillermo Toledo: Pelayo Snow
* Cote Soler: Kitín O'Shea
* Carmen de la Maza: Concha de Robles
* Gerardo Malla: Gustavo Robles
* Antonio de la Torre: Richy
* Patricia Vico: Ana
* María Ruiz: Piedad
* Andrés Lima: Irakaslea
* Javivi: Atesa saltzailea
* Carles Sans: Fernando
* Loles León: Cayetana O'Shea
* Pablo Portillo: Motordun polizia

## Kanpo estekak

* El asombroso mundo de Borjamari y Pocholo filmaren iragarkia ikusgai. Youtube.com (Gaztelaniaz)
* IMDBko fitxa irakurgai (Ingelesez)
* Datuak: Q3310984
# El arte de volver

El arte de volver 2020ko Pedro Collantes espainiar zinema zuzendariaren komedia dramatiko filma da.

## Sinopsia

Oharra: Atal honek istorio osoa edo amaiera argitzen du.
Sei urtez New Yorken izan ondoren, etxera bueltatu da Noemi, protagonista: interpretazioaren munduan hara eta hona ibili ostean, bere jardun profesionala aldatu dezakeen casting batean parte hartzera bueltatu da Madrilera, sorterrira. Madrilera iritsi eta lehenengo 24 orduak errusiar mendi baten gisakoak izan dira Noemirentzat. Luzaroan ikusi ez dituen pertsona ugarirekin topo egin, eta espero ez zituen egoera berezien aurrean aurkituko da: familiakoak, lagun min izandakoak eta ezezagunen bat, tartean. Ikus-entzuleak ere momentu horien guztien parte izango dira filmean; izan ere, New Yorketik itzuli eta Madrilen lur hartu ondoren, beste barne bidaia batean murgilduko dira.

## Aktoreak

* Macarena García
* Nacho Sánchez
* Ingrid García-Jonsson
* Mireia Oriol
* Luka Peroš
* Celso Bugallo
* Lucía Juárez

## Erreferentziak

* ↑ «Itzuleraren errusiar mendian» Berria 2020-12-05 CC BY-SA 4.0 lizentziapean.

## Kanpo estekak

* Datuak: Q102328447
# El artista y la modelo

El artista y la modelo Fernando Truebak zuzendutako eta Jean-Claude Carrièrek elkar idatzitako 2012ko espainiar film bat da.
2012ko irailean Donostiako Zinemaldiko Sekzio Ofizialean aurkeztua da, gainera, ingelesa ez den hizkuntza batean egindako film onenaren Oscar Sarirako aurreaukeratutako hiru filmetako bat ere badelarik.

## Istorioa

Oharra: Atal honek istorio osoa edo amaiera argitzen du.
1943ko uda. Okupatutako Frantziako toki batean, Espainiako mugatik ez oso urruti, eskulturagile ospetsu eta zahar bat bizi da, gizakien bizitza eta eromenaz kokoteraino eginda. Alabaina, errefuxiatu gune batetik ihes egin duen eta inspirazio iturri izango duen espainiar neska gazte bat iristean, beragan, lan egin eta hala bere azken lana zizelkatzeko grina berpizten da. Mendiko lantegian, lanean ari diren bitartean ereduak eta artistak xalotasunez hitz egiten dute inguruan duten orori buruz.

## Aktore taldea

* Jean Rochefort (Marc Cros)
* Aida Folch (Mercè)
* Claudia Cardinale (Léa)
* Götz Otto (Werner)
* Chus Lampreave (María)
* Christian Sinniger (Émile)
* Martin Gamet (Pierre)
* Mateo Deluz (Henri)

## Kanpo estekak

* Datuak: Q2913658
# El autor

El autor 2017ko Manuel Martín Cuenca espainiar zinema zuzendariaren filma da.

## Sinopsia

Oharra: Atal honek istorio osoa edo amaiera argitzen du.
Álvarok idazlea izan nahi du, baina idazten duen guztia faltsua, harroputza eta graziarik gabea da. Sevillako notario-bulego batean idazlari dabil, eta ametsek soilik koloreztatzen dute haren bizitza grisa. Emaztea, Amanda, kontrakoa da erabat. Beti izan ditu oinak lurrean finkatuta, eta ez du inoiz idazle izatearekin amets egin. Hala ere, idazten jarriko da, eta best-seller bat aterako zaio.

## Aktoreak

* Antonio de la Torre: Juan
* María León: Amanda
* Javier Gutiérrez: Álvaro
* Tenoch Huerta: Enrique
* Adriana Paz: Irene
* Craig Stevenson: Craig McCallan
* Adelfa Calvo: atezaina
* Rafael Téllez: Montero jauna
* Miguel Ángel Luque: polizia
* Domi del Postigo: El Manu
* Carmelo Muñoz Adame

## Erreferentziak

* ↑ www.sansebastianfestival.com

## Kanpo estekak

* Datuak: Q39172483
# El anillo de niebla

El anillo de la niebla 1985. urtean Antonio Gómez-Oleak zuzendutako film dramatikoa da.

## Edukia

Oharra: Atal honek istorio osoa edo amaiera argitzen du.
Maite Mendizabalek Madriletik Bizkaira bidaiatuko du, ezohiko eulien formazio kolonial bat aztertzeko. Euli hauek, isuri kontaminatua dagoen tokietan, denak batera birsortzen dira.

## Aktoreak

* Gabriel de Diego: mendizalea
* Beatriz Galbó: Maite Mendizabal
* Mercedes Sampietro: Dra. Barinaga
* Sally Sitton: Amaia

## Errefefentziak

* ↑ Euskadiko Filmategia. El anillo de la niebla. .

## Kanpo estekak

* Artikulua imdb.com
* Datuak: Q21923242
# El asesinato de Carrero Blanco

El asesinato de Carrero Blanco BocaBocak Euskal Telebista eta Televisión Españolarako sortutako minisaila da, 1973ko Ogro operazioan oinarrituta.

## Sinopsia

Oharra: Atal honek istorio osoa edo amaiera argitzen du.
Argala (Unax Ugalde) ETAkidea Madrilera doa atentatu nabarmen bat egiteko asmotan. Hasieran ez du zuzendaritzaren onespena baina gero hiru kideen laguntza lortuko du. Helburua Luis Carrero Blanco (José Ángel Egido) erailtzea izango da.

## Aktoreak

* Unax Ugalde: Arriaga (Argala).
* José Ángel Egido: Luis Carrero Blanco.
* Anartz Zuazua: Goyen
* Gorka Lasaosa: Kaiku
* Iñaki Ardanaz: Txirulo
* Alberto Berzal: Gerrika
* Pedro Casablanc: Sánchez komisarioa
* Enrique Villén: Blasco koronela
* Javivi: Lamartine
* Chiqui Fernández: Berta
* Félix Cubero: Matías
* José Luis Torrijo: Santoja koronela
* Eva Rufo: Ángeles
* Juan Calot: Laureano López Rodó
* Régis Romele: Sena

## Erreferentziak

* 1 2 (Gaztelaniaz) formulatv.com. 'El asesinato de Carrero Blanco' (15,8% y 23,4%) no da opciones al regreso de 'Tú sí que vales' (10,3%). .

## Kanpo estekak

* Datuak: Q5823922
# El astronauta

El astronauta 1970eko Javier Aguirre donostiar zinema zuzendariaren filma da. Almeríako probintzian grabatu zuten.

## Argumentua

Oharra: Atal honek istorio osoa edo amaiera argitzen du.
Minglanillas herriko taberna batean, lagun talde batek gizakiaren ilargiratzea ikusten duten bitartean, beraiek ere egitea erabakitzen dute. Horretarako Don Gregorio Minglanillas (Antonio Ferrandis) lurdunak eremua utzi eta Don Anselmo (José Luis López Vázquez) irakaslea, Wernher von Braunekin lanean aritutakoa dela diotena, bahitu eta lanean hasten dira.

## Pertsonaiak

* Tony Leblanc - Pepe Fernández, astronauta
* José Luis López Vázquez - Don Anselmo, zientifikoa
* Francisco Cano - Faustino, zurgina
* José Sazatornil - Saturnino, pintorea
* Antonio Ferrandis - Don Gregorio Minglanillas, lurduna
* Rafael Alonso - Hilario, argiketaria
* José Luis Coll - Valeriano, esne-saltzailea
* Antonio Ozores - Matías, su artifizialen teknikaria
* Mary Paz Pondal - Pepe Fernándezen emaztea
* Laly Soldevila - Vicenta, 'La Quisquilla'
* Blaki - guardia

## Erreferentziak

* ↑ «Tony Leblanc, el astronauta que alunizó en Almería» La Opinión de Almería 2012.
* ↑ Núñez Marqués, Anselmo. (2006). Western a la europea... un plato que se sirve frío. , 58-59 or. ISBN 978-849802-432-6..

## Kanpo estekak

* Filmaren IMDBko fitxa irakurgai (Ingelesez)
* Datuak: Q23771